Държавен вестник, бр. 76, 2006 г., стр. 27

Б Р О Й  76
Д Ъ Р Ж А В Е Н   В Е С Т Н И К
С Т Р .  27
Чл. 4.  Освен етикета по чл. 3 търговците на
нови пътнически автомобили предоставят на
потребителите информацията за разхода на
гориво и за емисиите на въглероден диоксид на
новите пътнически автомобили на местата за
продажба допълнително чрез:
1. справочник с данни за разхода на гориво и
за емисиите на въглероден диоксид за новите
пътнически автомобили;
2. информационно табло/монитор за всяка
марка автомобил, поставено на видно място,
което съдържа списък с данни за разхода на
гориво и за емисиите на въглероден диоксид.
Чл. 5. (1) Справочникът по чл. 4, т. 1 се из-
готвя от търговците на нови пътнически авто-
мобили на основата на данни от производите-
лите и вносителите на нови пътнически авто-
мобили и се обновява най-малко веднъж годиш-
но. Той трябва да е компактен, в подходящ
формат и преносим.
(2) Търговците на нови пътнически автомо-
били предоставят безплатно справочника по
чл. 4, т. 1 на Комисията за защита на потреби-
телите (КЗП).
(3) Справочникът по чл. 4, т. 1 се предоста-
вя безплатно от търговците на нови пътничес-
ки автомобили на местата за продажба, както
и от КЗП при поискване от потребителите.
Чл. 6. (1) Търговците на нови пътнически
автомобили са длъжни да включват във всички
печатни реклами за моделите нови пътнически
автомобили данните за разхода на гориво и за
емисиите въглероден диоксид.
(2) Търговците на нови пътнически авто-
мобили трябва да представят, доколкото е под-
ходящо, данни за разхода на гориво и за еми-
сиите въглероден диоксид за моделите нови
пътнически автомобили и в други рекламни
материали за тях, различни от печатните рек-
лами по ал. 1.
Чл. 7. Забранява се нанасянето върху етике-
тите, справочниците, информационните табла,
мониторите или печатните реклами, посочени
в чл. 3, 4 и 6, на други знаци, символи или над-
писи по отношение на разхода на гориво и на
емисиите на въглероден диоксид, които не съ-
ответстват на изискванията на наредбата, ако
тяхното показване може да доведе до обърква-
не на потенциалните потребители на нови път-
нически автомобили.
Чл. 8. (1) Информация за разхода на гори-
во и за емисиите на въглероден диоксид се
взема от приложението към ЕО сертификата
за одобряване типа на ново моторно превозно
средство по отношение на тези показатели,
ЕО сертификата за съответствие с одобрен тип
или се определят съгласно Наредба № 77 от
2003 г. за одобряване типа на нови моторни
превозни средства по отношение на емисии
на въглероден диоксид и разхода на гориво
(обн., ДВ, бр. 1 от 2004 г.; изм., бр. 45 от
2006 г.).
(2) Информацията за разхода на гориво може
да се използва за сравняване на марки и модели
пътнически автомобили по отношение на тях-
ната икономичност, но не може директно да се
ползва за калкулиране разхода на гориво в ек-
сплоатационни условия, както и за целите на
счетоводството и планирането.
Г л а в а  в т о р а
ИЗИСКВАНИЯ ЗА ПРЕДОСТАВЯНЕТО
НА ИНФОРМАЦИЯ
Раздел I
Етикет
Чл. 9. Етикетите, които новите пътнически
автомобили носят съгласно наредбата, са във
формат А4 и се изготвят в съответствие с изис-
кванията на приложение № 1.
Чл. 10. Етикетът по чл. 9 трябва да съдържа
следните съществени характеристики и указа-
ния за използването на новите пътнически ав-
томобили:
1. наименованието на марката и модела,
мощността, вида на трансмисията и вида на
използваното гориво (за бензина се посочва и
октановото му число) на пътническия автомо-
бил, към който е прикрепен;
2. стойностите за разхода на гориво и за
емисиите на въглероден диоксид за градски,
извънградски и комбиниран цикъл на движе-
ние; стойността за разхода на гориво се изразя-
ва в литри на 100 километра (l/100 km) и се зак-
ръглява до първия знак след десетичната запе-
тая; стойността за емисиите на въглероден ди-
оксид се закръглява до най-близката цяла стой-
ност в грамове на километър (g/km);
3. енергоефективния клас на пътническия
автомобил;
4. следния текст по отношение на достъп-
ността на справочника с данни за разхода на
гориво и за емисиите на въглероден диоксид:
“Справочник с данни за разхода на гориво и за
емисиите на въглероден диоксид за всички
модели нови пътнически автомобили е достъ-
пен безплатно на всяко място за продажба.”;
5. следния текст: “Освен ефективността на
горивото на автомобила, редовното поддържа-
не на автомобила съгласно предписанията на
производителя, културата на управление на
автомобила, както и други нетехнически фак-
тори играят роля при определянето на разхода
на гориво и на емисиите на въглероден диок-
сид на автомобила. Въглеродният диоксид е
основният газообразен продукт в отработили-
те газове на двигателя. Повишаването на него-
вата концентрация в атмосферата допринася
най-много за увеличаване въздействието на
парниковия ефект, а оттам и за глобалното
затопляне на Земята.”
Чл. 11. (1) Класът на енергийна ефективност
на новите пътнически автомобили се определя
съгласно приложение № 2.